Diari Oficial de la Generalitat Valenciana


Sumari del DOGV 7521, del 08-05-2015 (2015/4161)

RESOLUCIÓ de 6 de maig de 2015, de la directora general del Secretariat del Consell i Relacions amb les Corts, per la qual es disposa la publicació del conveni de subvenció entre el Servici Espanyol per a la Internacionalització de l'Educació (SEPIE), i la Generalitat per a un projecte amb múltiples beneficiaris en el marc del programa Erasmus+.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4161


Data del document
:   06-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 6 de maig de 2015, de la directora general del Secretariat del Consell i Relacions amb les Corts, per la qual es disposa la publicació del conveni de subvenció entre el Servici Espanyol per a la Internacionalització de l'Educació (SEPIE), i la Generalitat per a un projecte amb múltiples beneficiaris en el marc del programa Erasmus+. [2015/4161]  
El Servici Espanyol per a la Internacionalització de l'Educació (SEPIE) i la Generalitat han subscrit, prèvia tramitació reglamentària, els dies 20 i 26 de febrer de 2015, el conveni de subvenció per a un projecte amb múltiples beneficiaris en el marc del programa Erasmus+.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 253/2015 i que figura com a annex d'esta resolució.  
  
València, 6 de maig de 2015.- La directora general del Secretariat del Consell i Relacions amb les Corts: Marta Martí Orador.  
  
  
Conveni de subvenció per a un projecte amb múltiples beneficiaris en el marc del programa Erasmus  
Número de conveni - 1508-8-JR99-XE532-945620  
Organisme Autònom Programes Educatius Europeus (OAPEE), creat per Llei 42/2006, de 28 de desembre, de Pressupostos Generals de l'Estat per a l'any 2007. Carrer Gustava Fernández Balbuena, 13, ES-Madrid 28638, NIF: U8600760C  
L'Agència Nacional (d'ara en avant denominada «l'AN»), en el nom i representació de la qual actua, als efectes de la firma del present conveni, Pablo Martín González, director de l'OAPEE, actuant per delegació de la Comissió Europea, d'ara en avant denominada «la Comissió» d'una part, i Conselleria d'Educació, Cultura i Esport, avinguda de Campanar, número 32, 46745 València, ES4611001A, PIC: 763498348, denominat d'ara en avant «el beneficiari», representat als efectes de la firma d'este conveni per María José Catalá Verdet, i la resta de beneficiaris que s'indiquen en l'annex VI, denominats d'ara en avant, col·lectivament, «els beneficiaris», i individualment «el beneficiari» als efectes del present conveni en els casos en què una disposició s'aplique sense distinció al coordinador o a un altre beneficiari d'una altra part, han convingut el següent:   
Observar les condicions particulars (d'ara en avant denominades «les condicions particulars») part I, les condicions generals (d'ara en avant denominades «les condicions generals»), part II i els annexos següents:  
Annex I. Descripció del projecte   
Annex II. Pressupost estimatiu   
Annex III. Regles financeres i contractuals   
Annex IV. Models per a documents de convenis per a ús entre beneficiari i participant [no és procedent]  
Annex V. Mandats atorgats al coordinador pels altres beneficiaris [són els inclosos en la sol·licitud de fons]  
Annex VI. Llistat de la resta de beneficiaris que formen part integrant del present conveni, d'ara en avant denominat «el conveni».   
  
El que disposen les condicions particulars prevaldrà sobre el que disposen les Condicions Generals, publicades en hhttp://www.oapee.es/oapee/inicio/ErasmusPlus/con-2014-gestion/convocatoria-2014-ka2-ee/seguimientoka2ee.html  
El que disposen les condicions particulars i en les condicions generals prevaldrà sobre el que disposen els annexos.  
El que disposa l'annex III prevaldrà sobre el que disposen els altres annexos.   
El que disposa en l'annex II prevaldrà sobre el que disposa en l'annex I.   
Part I  
Condicions particulars  
  
Article I.1 Objecte del conveni   
I.1.1. L'AN ha decidit subvencionar, en els termes i condicions establits en les condicions particulars, les condicions generals i els altres annexos del conveni, el projecte titulat:  
A bridge between cultures: a method on the necessary policies and strategies for Roma students and their parents inclusió in Educational Systems (denominat d'ara en avant «el projecte»), en el marc del programa Erasmus+, Acció Clau 2: Associacions estratègiques tal com es definix en l'annex I.   
I.1.2. Amb la firma del present conveni, els beneficiaris accepten la subvenció i es comprometen a executar el projecte sota la seua responsabilitat.   
  
Article I.2. Entrada en vigor del conveni i duració   
I.2.1. El conveni entrarà en vigor en la data en què el firme la part que ho faça en últim lloc.  
I.2.2. El projecte tindrà lloc entre l'1 de setembre de 2014 i el 31 d'agost de 2017 ambdós inclosos.  
  
  
Article I.3. Import màxim i forma de la subvenció   
I.3.1. Import màxim de la subvenció  
La subvenció tindrà un import màxim de 235.851,00 euros, i adoptarà la forma de contribucions per unitat i reembossament de costos subvencionables realment incorreguts d'acord amb les disposicions següents:  
(a) costos subvencionables tal com es descriu en l'article II. 16;  
(b) pressupost estimatiu tal com es descriu en l'annex II;  
(c) normes financeres tal com es descriu en l'annex III.  
I.3.2. Transferències pressupostàries  
No obstant el que disposa l'article II.10, i sempre que el projecte s'execute tal com es descriu en l'annex I, els beneficiaris poden ajustar el pressupost estimatiu que figura en l'annex II, per mitjà de transferències efectuades entre les distintes categories pressupostàries, sense que eixe ajust es considere una modificació del conveni en el sentit de l'article II.11, Sempre que es respecten les regles següents:  
  
(a) Els beneficiaris podran transferir fins a un 20 per cent dels fons assignats a gestió i execució del projecte, reunions transnacionals de projecte, productes intel·ectuals, esdeveniments multiplicadors, activitats d'aprenentatge/ensenyança/formació i costos excepcionals a qualsevol altra categoria pressupostària, exceptuant-ne les categories de gestió i implementació del projecte i la categoria de Costos excepcionals.  
(b) Tota transferència pressupostària haurà de donar com resultat un augment màxim del 20 per cent de l'import concedit per a eixa categoria pressupostària, tal com es descriu en l'annex II.  
(c) Els beneficiaris podran transferir fons destinats a qualsevol categoria pressupostària per a assignar-los a la categoria pressupostària de Suport a necessitats especials, inclús si no s'hagueren assignat fons inicialment per a Suport a necessitats especials tal com es descriu en l'annex II. En este cas, no s'aplicarà el principi de l'augment màxim del 20 per cent de la categoria pressupostària de Suport a necessitats especials.  
(d) No obstant el que disposa la lletra a del present article, els beneficiaris podran transferir fons assignats a qualsevol categoria pressupostària, excepte Suport a necessitats especials, a la categoria pressupostària Costos excepcionals a fi de contribuir als costos d'una garantia financera en la mesura que ho exigisca l'AN en l'article I.4.1, Inclús si no s'han assignat fons per a Costos excepcionals tal com es descriu en l'annex II. En este cas, no s'aplicarà el principi de l'augment màxim del 20 per cent de la categoria pressupostària de Costos excepcionals.  
  
  
Article I.4. Disposicions sobre la presentació de la informació i els pagaments  
S'aplicaran les disposicions sobre la presentació de la informació i els pagaments següents:  
I.4.1. Primer pagament de prefinançament  
La finalitat del prefinançament és proporcionar fons de tresoreria als beneficiaris.  
L'AN pagarà al coordinador en els 30 dies següents a l'entrada en vigor del conveni un primer pagament de prefinançament de 94.340,40 euros, corresponent al 40 per cent de l'import màxim de la subvenció definit en l'article I.3.1.  
I.4.2. Informes intermedis i nous pagaments de prefinançament  
No més tard del 30 d'abril de 2015, el coordinador haurà de completar un informe intermedi sobre l'execució del Projecte en la ferramenta de mobilitat en què es cobrisca el període d'informació des de l'inici de l'execució del Projecte definit en l'article I.2.2 fins al 30 de març de 2015.  
Abans del 28 de febrer de 2016, el coordinador haurà de completar un segon informe intermedi sobre l'execució del Projecte en la ferramenta de mobilitat en què es cobrisca el període d'informació des de l'inici de l'execució del projecte definit en l'article I.2.2 fins al 31 de gener de 2016.  
Sempre que el segon informe intermedi demostre que el coordinador ha utilitzat almenys el 70 per cent de l'import del primer pagament de prefinançament, el segon informe intermedi es considerarà com una sol·licitud de nou prefinançament i especificarà l'import sol·licitat de 94.340,40 euros corresponent al 40 per cent de l'import màxim total de la subvenció definit en l'article I.3.1.  
Si el segon informe intermedi posa de manifest que s'ha utilitzat menys del 70 per cent del pagament o dels pagaments de prefinançament previs per a cobrir costos del projecte, el coordinador presentarà un nou informe intermedi una vegada s'haja utilitzat almenys el 70 per cent de l'import del primer pagament de prefinançament, que es considerarà com una sol·licitud d'un nou pagament de prefinançament i que especificarà l'import sol·licitat d - euros corresponent al 40 per cent de l'import màxim definit en l'article I.3.1.   
No obstant el que disposa els articles II.17.2 I II.17.3 I amb l'aprovació prèvia de l'informe per l'AN, l'AN abonarà al coordinador el nou pagament de prefinançament en un termini de 60 dies naturals des de la recepció de l'informe intermedi completat en la ferramenta de mobilitat.  
  
I.4.3. Informe final i sol·licitud de pagament del saldo   
En els 60 dies següents a la data de finalització del projecte, definida en l'article I.2.2, el coordinador haurà de completar un informe final sobre l'execució del projecte en la ferramenta de mobilitat. Quan la subvenció adopte la forma de reembossament de contribucions per unitat o costos subvencionables en què s'haja incorregut realment de conformitat amb l'article II.16 I amb l'annex III, este informe haurà de contindre la informació necessària per a justificar la contribució sol·licitada sobre la base de contribucions per unitat.   
Omplir l'informe final es considerarà com la sol·licitud per part del coordinador per a obtindre el pagament del saldo pendent de la subvenció.  
El coordinador haurà de certificar que la informació facilitada en la seua sol·licitud de pagament està completa, és fidedigna i veraç. Haurà de certificar així mateix que els costos en què s'ha incorregut poden considerar-se subvencionables d'acord amb el conveni i que la sol·licitud de pagament està protegida pels documents justificatius oportuns que poden presentar-se en el marc dels controls o auditories que es descriuen en l'article II.20.   
I.4.4. Pagament del saldo  
El pagament del saldo, que no podrà renovar-se, es destinarà a reembossar o cobrir després del final del període establit en l'article I.2.2, la part restant dels costos subvencionables en què incórreguen els beneficiaris per a la seua aplicació.   
No obstant el que disposen els articles II.17.2 I II.17.3, després de la recepció dels documents a què es fa referència en l'informe final, l'AN abonarà l'import degut com a saldo en el termini de 60 dies naturals.  
  
Este import es calcularà a partir de l'aprovació de l'informe final i en virtut del paràgraf següent. L'aprovació de l'informe final no implicarà el reconeixement de la regularitat ni de l'autenticitat, integritat i la correcció de les declaracions i la informació que continguen.  
  
L'import degut com a saldo es determinarà deduint de l'import final de la subvenció, determinada d'acord amb el que disposa l'article II.18, L'import total del prefinançament i pagament(s) intermedi(s) ja realitzat(s). Quan l'import total dels pagaments anteriors siga superior a l'import final de la subvenció determinat d'acord amb l'article II.18, el pagament del saldo pot adoptar la forma d'un reintegrament d'acord amb el que disposa l'article II.19.   
I.4.5. No presentació de documents   
Quan el coordinador no haja presentat un informe intermedi o un informe final acompanyat dels documents més amunt referits, l'AN enviarà un recordatori oficial dins dels 15 dies naturals següents al termini establit. Si el coordinador seguix sense presentar la dita sol·licitud en els 30 dies naturals següents a eixe recordatori, l'AN es reserva el dret a resoldre el conveni d'acord amb el que disposa l'article SI.02.7.2(b) i a sol·licitar el reembossament de l'import total dels pagaments de prefinançament d'acord amb el que disposa l'article II.19.  
  
I.4.6. Llengua de les sol·licituds de pagament i els informes   
El coordinador haurà de presentar totes les sol·licituds de pagament i informes en castellà.   
  
Article I.5. Compte bancari per a pagaments  
Tots els pagaments s'efectuaran en el compte bancari del coordinador que s'indica a continuació:  
Nom del banc: Banc d'Espanya  
Direcció de la sucursal: Barques, 6.46651, València  
Designació exacta del titular del compte: Conselleria d'Educació, Cultura i Esport.  
IBAN: ES35 2534 5136 2457 5597 9379  
  
Article I.6. Responsable del tractament de les dades i dades de contacte de les parts   
I.6.1. Responsable del tractament dels dades  
L'entitat que actuarà com a responsable del tractament de les dades de conformitat amb l'article II.6 serà l'AN.  
I.6.2. Dades de contacte de l'AN  
El coordinador haurà d'enviar qualsevol comunicació dirigida a l'AN a la direcció següent:  
Organisme Autònom Programes Educatius Europeus  
Carrer Gustavo Fernández Balbuena, 13, 28653 Madrid, Espanya  
Adreça de correu electrònic: wxyraadalrdl.xtcdryxaz@ulnuc.ke   
I.6.3. Dades de contacte dels beneficiaris  
Qualsevol comunicació enviada per l'AN als beneficiaris haurà d'enviar-se a l'adreça següent:  
Consellera d'Educació, Cultura i Esport, María José Catalá Verdet  
Avinguda de Campanar, número 32  
46414 València  
odcicqzczni@jwc.tp  
sania\_jaz@spe.wb  
  
Article I.7. Protecció i seguretat dels participants  
Els beneficiaris tindran implantats procediments i disposicions de seguretat eficaç per a la seguretat i la protecció dels participants en el projecte.   
Els beneficiaris s'asseguraran de que els participants en activitats de mobilitat en l'estranger compten amb una cobertura d'assegurança.  
  
Article 1.8. Legislació aplicable i resolució de litigis  
I.8.1. El conveni es regirà pel següent règim jurídic i per l'orde que s'indica: Dret Comunitari (Reglament 1288/2013 del Parlament Europeu i del Consell d'11 de desembre així com les normes de control intern i requisits per a la gestió dels fons de la Unió Europea, destinats a la concessió d'ajudes, establits per la Comissió Europea a través la seua relació contractual amb l'Agència Nacional); Llei 38/2006, de 17 de novembre, General de Subvencions i el seu reglament, aprovat per Reial Decret 887/2006, de 21 de juliol en el que siguen aplicables, i amb caràcter supletori al dret comunitari; Reial Decret 231/2013, de 5 d'abril, i el dret administratiu comú, com a supletori a tots els anteriors, en particular la seua norma procedimental, Llei 30/1992, de 26 de novembre.  
I.8.2. El tribunal competent que determine la legislació nacional aplicable tindrà jurisdicció exclusiva per a conéixer qualsevol controvèrsia entre l'AN i qualsevol beneficiari en relació amb la interpretació, l'aplicació o la validesa del present conveni, si la dita controvèrsia no es pot resoldre de forma amistosa.  
Es podran interposar els recursos contra els actes de l'AN en els terminis establits davant els òrgans corresponents, de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article I.9. Disposicions addicionals sobre la utilització dels productes (inclosos els drets de propietat intel·lectual i industrial)  
A més del que disposa l'article II.8.3, si els beneficiaris produïxen materials educatius dins de l'abast del projecte, s'haurà de facilitar l'accés als dits materials a través d'internet, sense cap càrrec i en règim de llicència oberta.  
  
Article I.10. Utilització de ferramentes informàtiques  
I.10.1. Ferramenta de mobilitat  
El coordinador haurà d'utilitzar la ferramenta de mobilitat basada en la web per a consignar tota la informació en relació amb les activitats de mobilitat realitzades en el marc del projecte, incloses les activitats amb una subvenció de la UE zero, i haurà de completar i presentar l'informe intermedi i l'informe final.  
I.10.2. Plataforma de difusió  
El coordinador haurà d'incorporar els materials entregables del projecte en la Plataforma de difusió del programa en el lloc web http://ec.europa.eu/programmes/erasmus-plus/projects d'acord amb les instruccions facilitades en la Plataforma de difusió.   
L'aprovació de l'informe final estarà supeditada que els materials entregables del projecte s'hagen incorporat a la Plataforma de difusió quan es presente l'informe final.  
  
Article I.11. Disposicions addicionals sobre subcontractació  
No obstant el que disposa l'article II.10, els beneficiaris no subcontractarà cap activitat finançada de la categoria pressupostària Productes intel·lectuals.   
No obstant altres disposicions, les disposicions de les lletres c i d de l'article II.10.2 no s'aplicaran a cap de les categories pressupostàries, excepte a Costos excepcionals.  
  
Article I.12. Disposicions particulars sobre la responsabilitat financera en matèria de recuperacions   
La responsabilitat financera de cada beneficiari que no siga el coordinador es limitarà a l'import rebut pel beneficiari en qüestió.  
  
  
Article I.13. Disposicions de les condicions generals no aplicables  
No seran aplicables les disposicions següents de la part II, Condicions generals del present conveni: articles WL.59.3.5, ZI.03.2.1, YW.55.6.3, PM.39.7.4, AY.03.8.0 i LV.67.2.5.  
  
Article I.14. Suport als participants (en el cas d'haver-se concedit finançament per a activitats d'aprenentatge/ensenyança/formació transnacionals per part de l'AN)  
Quan l'execució del projecte requerix que es preste suport als participants, els beneficiaris hauran de prestar el dit suport d'acord amb les condicions especificades en els annexos I i IV, que hauran d'incloure com a mínim:  
(a) l'import màxim de suport financer, que no serà superior a 60.000 euros per cada participant;  
(b) els criteris per a determinar l'import exacte del suport;   
(c) les activitats per a les que el participant podrà rebre suport, sobre la base d'una llista fixa;   
(d) la definició de les persones o categories de persones que poden rebre suport;  
(e) els criteris per a concedir el suport.  
  
D'acord amb els documents inclosos en l'annex IV, el participant haurà de:   
- bé transferir la totalitat del suport financer per a les categories pressupostàries viatges, suport individual i suport lingüístic als participants d'activitats d'aprenentatge/ensenyança/formació transnacionals, aplicant les tarifes de contribucions per unitat especificades en l'annex III;  
- o bé proporcionar el suport per a les categories pressupostàries viatges, suport individual i suport lingüístic a participants en activitats d'aprenentatge/ensenyança/formació transnacionals en forma de contribució en espècie o, si està prefinançat pel participant, en forma d'un reembossament dels dits costos d'acord amb el reglament intern de la institució/organització. En este cas, els beneficiaris s'asseguraran de que la prestació de suport per a viatges, suport individual i suport lingüístic complix els nivells necessaris de qualitat i seguretat.  
Els beneficiaris podran combinar les dos opcions indicades en el paràgraf anterior sempre que asseguren un tracte just i igual a tots els participants. En este cas, les condicions aplicables a cada opció s'aplicaran per a les categories pressupostàries a què s'aplica l'opció corresponent.   
  
Article I.15. Disposició addicional sobre seguiment i avaluació  
L'AN i la Comissió, si és procedent, faran el seguiment de la correcta execució de la Carta Erasmus d'Educació Superior i/o el certificat del consorci per part dels beneficiaris.  
Si el seguiment posa de manifest debilitats, el beneficiari en qüestió haurà d'establir i aplicar un pla d'acció en el termini especificat per l'AN o per la Comissió. En absència d'accions correctives adequades i oportunes per part del beneficiari en qüestió, l'AN podrà retirar el certificat del consorci o recomanar a la Comissió Europea que suspenga o que retire la Carta Erasmus d'Educació Superior d'acord amb el que disposa el certificat del consorci o en la Carta Erasmus d'Educació Superior respectivament.  
  
València, 20 de febrer de 2015  
Madrid, 26 de febrer de 2015  
  
Pel beneficiari, la consellera d'Educació, Cultura i Esport: María José Catalá Verdet.  
Per l'AN, el director de l'OAPEE: Pablo Martín González.